
מכרז מס' 32/12.2021: הקמת מאגר ספקים לסוכני נסיעות לצורך מתן שירותי הטסה וקרקע לפולין

הבהרה 1
1. להלן התשובות לשאלות 
	סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	2.2.6
	4
	השואל, באמצעות חברות הבנות שלו עוסק כבר 40 שנה בתחומי התיירות החינוכית לישראל ובישראל עם בתי ספר מהארץ ומתפוצות ישראל, תנועות נוער, פרויקט תגלית, פרויקט מסע ופרויקטים רבים אחרים.  עד היום נמנע השואל, מסיבות שונות, מלהיות מעורב בסיורי מורשת יהודית באירופה לתלמידי בתי הספר מישראל, ועיקר פעילות הפרויקט הקיימת היום,  הינה מהעולם היהודי בתפוצות לסיורי מורשת אירופה. 
עפ"י תנאי המכרז על המציע להיות בעל אישור תקף המעיד על היותו סוכן מורשה של יאט"א- IATA ACCREDITED AGENT.
שאלתנו: האם יהא רשאי השואל ליצור הסכם שותפות והגשה משותפת של המכרז, עם משרד נסיעות ותיק בעל הרישיון הנדרש, או שיהיה עליה להגיש בקשה עצמאית לרישיון המחויב עפ"י תנאי המכרז.

הבהרה: השיקול אינו עסקי  אלא רצון כן לשלב גורם מקצועי בעל ניסיון רב יותר בתחום ההטסה, הכול לטובת הצלחת הפרויקט.  
	הוחלט כי תתווסף חלופה לתנאי הסף בסעיף 2.2.6 ולפיה, יוכל להגיש הצעה מציע אשר הגיש בקשה להיות סוכן מורשה של יאט"א - IATA ACCREDITED AGENT
ומתחייב להשלים את הליך הרישום עד שנה מיום הגשת ההצעות למכרז.


	2. 
	2.2.7
	4
	לא ברור לנו מה הבדל בין מכרז 31/12.2021 והמכרז הנוכחי 32/12.2021
	קול קורא 31/12.2021 מיועד לצורך הכנת רשימת מציעים, שמתוכה יוכלו בתי ספר או גופים אחרים שאינם המשרד, לבחור קבלנים אשר יוכלו להוציא משלחות לפולין.
המכרז 32/12.2021 הינו מכרז מאגר של משרד החינוך. המציעים שיבחרו כזוכים, יכללו במאגר משרד החינוך, ויוכלו להגיש הצעה במענה לפנייה פרטנית שתועבר בהתאם לתנאי המכרז.
הקבלן שייבחר כזוכה בפנייה הפרטנית יוכל להוציא משלחות משרדיות – משלחות שהמשרד אחראי להוצאתן.
 

	3. 
	2.4
	4
	מבוקש להוסיף כי לפני ההחלטה על פסילה או ביטול זכיה יתקיים שימוע בו יוכל המציע / הזוכה להעלות את טענותיו בנוגע לכוונה הפסילה או הביטול
	המשרד יפעל במקרה זה בהתאם להחלטת ועדת המכרזים.
אין שינוי בהוראות המכרז.

	4. 
	4.9.5
	8
	המשרד רשאי להעביר ביוזמתו משתתפים מתאריך לתאריך, להרחיב ו/או לצמצם את היקף המשתתפים, כל זאת בהתאם לתכניותיו ולשיקוליו הבלעדיים של המשרד, וזאת לא פחות מ- 60 ימים לפני מועד היציאה הנקוב בתכנית של המשלחת – נבקש להגדיל ל 90 יום לאור דמי הביטול בבתי המלון
	הבקשה נדחית.


	5. 
	4.10.1
	9
	משך השהות של המשלחות בפולין – האם הקבלן מחוייב להוציא משלחות בשני המסלולים? האם יש זכות סירוב לקבלן?
	כן , היה ותהיה דרישה.
  מובהר, כי לרוב קיימת היתכנות נמוכה למסלול ב' המקוצר. 

	6. 
	1.14.1 (ט')
	13
	נציג קבלן ישראלי אחד המלווה את המשלחת – האם הנציג חייב להיות צמוד או יכול להיות במרחב
	לכל משלחת חובה להצמיד מנהלן תוך שיש לתת,  עדיפות לנציג ישראלי.
נאפשר נציג ישראלי במרחב בתנאי שילווה את המשלחות בגבולות העיר בה מצויות המשלחות, בזמן  שבמשלחות המשרדיות יש מנהלנים צמודים, גם אם מקומיים, לכל משלחת.

	7. 
	4.15.5 (ה')
	15
	תלונות על תפקוד ה"פיילוט" והנהגים מגורמי המשלחת ו/או הביטחון יש להחליף את איש הצוות תוך 24 שעות – נבקש לקבוע שסיבת הדרישה להחלפה תהיה רק במקרים קיצוניים ונבקש לקבוע כי משך הזמן להחלפה יעמוד על 48 שעות עקב הקושי בהחלפה מיידית
	הבקשה נדחית.

	8. 
	4.15.10
	16
	משלחות המורכבות מבתי ספר קטנים או מסגרות מיוחדות קיימת האפשרות למטה פולין להוסיף מחנכים מלוים – נבקש להבהיר שהעלות היא על חשבון המשרד
	התוספת תהיה על חשבון המזמין במידה והמשרד יאשר זאת.

	9. 
	4.15.11
	16
	על הקבלן לקחת בחשבון כי יתכן שאוטובוס יכלול מספר קטן יותר של משתתפים משלמים בחריגה של עד 10% - נבקש להבהיר שהעלות היא על חשבון המשרד
	כנגד הצמצום המשרד ישלם 450 שח על כל כיסא שהצטמצם מתחת ל-35 מקומות משולמים באוטובוס, ראו טבלה ב4.27.1.
במשלחות משרדיות כמות המקומות המשולמים  בסופו של יום, בדרך כלל עולה על 35 באוטובוס  עקב תוספת מלווים ומתלווים בתשלום. ראו סעיף 4.27.4.


	10. 
	4.16.3
	16
	הקבלן יעביר לאגף לא יאוחר משבועיים ממועד הזכייה בפנייה פרטנית – נבקש להאריך את המועד לחודש
	המועד יוארך לחודש ימים לכל היותר.  

	11. 
	4.17.3
	17
	באחריות הקבלן להחתים את ההורים באופן אישי  - האם ניתן להחתים את נציג ההורים?
	החתמה חיבת להיות אישית. 
מסמך מטעמו בעת רכישת הכרטיס או אישור באמצעות אינטרנט. 

	12. 
	4.17.9
	17
	באחריות הקבלן לאפשר בארץ מפגשי הכנה למשלחת – למה באחריות הקבלן? נבקש לקבוע כי בית הספר יהיה אחראי למפגשי ההכנה בארץ שכן הם מתקיימים גם כך באחד מבתי הספר והאחריות על ההכנה היא על בתי הספר.
	ישאר ללא שינוי. באחריות הקבלן לוודא הגעת המדריך למפגשי ההכנה במקום שבו נקבע שיתקיימו. 

	13. 
	1.17.16
	18
	על הקבלן להכין מדבקות מזהות לאוטובוסים ולמזוודות – האם תג מזוודה מספיק?
	לא,  נדרש הנפקת סטיקרים בצבעים שונים עפ"י הנחיות הבטחון.

	14. 
	4.17.21
	19
	על הקבלן להסיע (או להקצות כספים ) לשדה התעופה ולהחזירם – האם ניתן בתחבורה ציבורית
	לא ניתן להסיע באוטובוס ציבורי. ברכבת הדבר יתאפשר רק ככל ששיש אפשרות ומדבר בלוחות זמנים הגיוניים. יובהר, שנסיעה ברכבת תכלול גם הסעה במונית מהבית לרכבת היה והדבר ידרש. 

	15. 
	4.17.23
	19
	הקבלן יחתים את ההורים, כי ידוע להם שבתקופת משבר הקורונה הם לוקחים על עצמם את כל הסיכון הכרוך בנסיעת ילדם לפולין – האם ניתן להחתים את נציג ההורים?
	לא, החתמה חיבת להיות אישית. 
מסמך מטעמו  בעת רכישת הכרטיס או אישור באמצעות אינטרנט. 


	16. 
	4.21.15
	24
	לא יותר מ- 3 פעמים – נבקש לקבוע כי לא להגביל את מס' המסעדות למעט הערב הראשון
	הבקשה נדחית.

	17. 
	4.26.11
	28
	על הקבלן לתת מענה למקרים בהם מזוודות של משתתפים במשלחת שלא הגיעו בטיסה – נבקש לקבוע כי כספי הביטוח ו / או חברות הביטוח יועברו לקבלן ולא לנוסעים
	היה והרכישה בוצעה בפועל ע"י הקבלן או מי מטעמו, אין התנגדות, והכסף יוחזר למשלם בפועל ממי שקיבל את הסכום מהקבלן .

	18. 
	4.26.11
	28
	על הקבלן לתת מענה למקרים בהם מזוודות של משתתפים במשלחת שלא הגיעו בטיסה – נבקש לקבוע כי שבמידה ולא יינתן החזר מחברת התעופה / הביטוח -  העלות תחול על הנוסע
	הבקשה נדחית. 

	19. 
	4.27.4
	29
	גיוס רופא / פאראמדיק פולני  - העלות ליום גבוהה בהרבה בין 1000 ל 1500 זלוטי ליום, נבקש לתקן את הסכום.
	יתוקן לתקרה של 1,500, באופן שהעלות שתשולם תהיה אל מול הצעת מחיר כתובה שיציג הקבלן, ובאישור המשרד.
המשרד רשאי להביא הצעה מחיר מטעמו והקבלן יעשה שימוש בשירות שעלותו הנמוכה ביותר. 

	20. 
	4.27.4
	29
	פיצוי  "כסא" במקרה של צמצום משתתפים במשלחת משרדית בלבד – לא ברור באילו מקרים יחול הסעיף ומי מפצה בית הספר או המשרד?
	ראו סעיף  .4.15.11.
התשלום ינתן ע"י הגוף שהזמין את המושבים  וממנו נגרעו התלמידים כלומר המסגרת ביה"ס.  .
מובהר, כי קיימת סבירות נמוכה בצורך לממש סעיף זה.

	21. 
	4.27.21
	31
	היה ובוטלה השתתפות תלמיד (מכל סיבה) טרם ההמראה – מי מפצה את הקבלן במידה ובית הספר ביטל את השתתפות התלמיד?
	דמי הביטול חלים על ההורים. 
ביה"ס מבטל אך ורק בכפוף להנחיות בחוזר מנכ"ל או לפי הנחיה של גורם ממשלתי, ועל כך ההורים חותמים בעת הבקשה לצאת למסע. 

	22. 
	4.28.1
	32
	מחיר מירבי למשתתף – האם ניתן להגיש רק את מסלול א?
	ראו מענה לשאלה 5 לעיל.
תשומת לב המציעים כי במענה למכרז זה לא נדרשת הגשת הצעת מחיר.
הצעת מחיר תוגש רק במענה לפנייה הפרטנית שתועבר לזוכים בהתאם לתנאי המכרז.

	23. 
	4.30.2
	33
	התשלום לקבלן – מי ערב להעברת הכספים במועד מבתי הספר?
	המשרד אינו ערב להעברת כספים.
מדובר בהתחייבות בין הגוף המזמין, קרי- ביה"ס, לקבלן.

	24. 
	4.30.5
	33
	פריסת תשלומים גדולה  - גם אם המשמעות להקדים את התשלומים? נבקש לקבוע כי ניתן להתחיל בהעברת הכספים מוקדם יותר על מנת לאפשר יותר תשלומים.
	ממועד הרשמה בלבד בתיאום ואישור  הנהלת הגוף המזמין. 

	25. 
	4.31.1
	33
	מועד מתן הודעת הביטול היה פחות מ- 50 יום טרם הטיסה – נבקש לקבוע כי המועד לא יהיה 50 יום אלא להקדים עקב כך שמרבית בתי המלון גובים דמי ביטול החל מ 3 חודשים לפני
	הבקשה נדחית.

	26. 
	4.31.1
	33
	מועד מתן הודעת הביטול היה פחות מ- 50 יום טרם הטיסה – נבקש לקבוע כי עניין דמי הביטול צריך לחול גם במקרה של ביטול מעל 25%
	הבקשה נדחית.

	27. 
	4.31.6
	34
	דמי ביטול מקסימליים כלל משלחתי עקב אירוע כוח עליון –הפיצוי לא סביר שכן אין התייחסות למשל לעלויות הבאות:

1. אוכל כשר שנקנה במיוחד בטווח של שבוע לפני הנסיעה.
2. דמי ביטול על בתי מלון במקרה בו ההחלטה היא של ממשלת ישראל ולא של ממשלת פולין
	הבקשה נדחית.

	28. 
	4.31.7
	34
	במקרה של ביטול או צמצום מספר המשתתפים של למעלה מ- 25% מחברי המסגרת (שלא עקב נסיבות רפואיות או חריגות בארץ / בחו"ל), הקבלן יהיה רשאי לדרוש מהמסגרת החינוכית (ולא מההורים או ממטה פולין)  – מניין תקציב לבית הספר עבור דמי הביטול? נבקש לקבוע כי בית הספר רשאי לגבות את דמי הביטול
	לגוף המזמין תקציבים משלו ולא נדרש לקבוע כלום, מעבר לכתוב.
תשומת לב המציעים, כי  ההורים אינם משלמים בסעיף זה אלא הגוף המזמין בלבד.

	29. 
	4.31.9
	35
	הקבלן אינו רשאי לגבות דמי ביטול מתלמיד שביטל את השתתפותו מסיבה זו או מהמסגרת החינוכית – דמי הביטוח מועברים בחוק למבוטח בלבד וחברת הנסיעות לא יכולה לקבל אותם  ולכן נבקש לקבוע כי תתאפשר גביית דמי הביטול מהנוסעים
	הקבלן רשאי לעגן את הנושא בחוזה מול הגוף המזמין. ככל שהקבלן בחר בכך, קבלת הכספים מהמבוטח, תהיה רק לאחר שאלה יתקבלו אצל המבוטח בפועל.

	30. 
	4.31.11
	35
	על הקבלן לפנות תחילה אל חברת הביטוח על מנת לגבות עלויות במקרה כזה – הקבלן לא מורשה לפנות לחברת הביטוח בשם הנוסע ולכן נבקש לקבוע כי הגבייה תהייה מהלקוח.
	כתוב במפורש  "..אלא אם כן.." ולכן הבקשה נדחית. 

	31. 
	4.37.2
	38
	אם המשלחת יוצאת כ"משלחת משרדית" כאמור בסעיף 4.37.2 מה הכוונה שהמשרד לא יישא באחריות לכל תקלה שתגרם על ידי בית הספר"?
	הכוונה שהמסגרת/ ביה"ס  היא שתחתום על  החוזה ליציאת המשלחת, קרי- תתקשר עם  הקבלן, והיא זו שנושאת באחריות. 

	32. 
	4.28.1
	32
	מחיר המכרז הקודם שהסתיים לפני שנתיים עמד על 4385 ₪ כמדומני. 

 חשובים שערכנו , מראים כי לאור העובדה כי המדינה אינה מממנת יותר לא את המחנכים , לא מדריך ולא ומאבטח בחדרים ליחיד כפי שעשתה בעבר , ולאור העובדה כי המחירים בפולין עלו , ריאלית , ב 15%-20% לא ניתן לכסות בסכום המוגדר בסעיף זה אפילו את העלויות . 

האם תתיכן אפשרות להגיש את המכרז עם הצעת מחיר , נגדית , אשר היא ריאלית לעניות דעתנו , או שהמשרד עומד על כך שהמחיר שהוא קבע יהיה המחיר לתלמיד ? 
	המשרד לקח בחשבון היבטים שונים ובמקביל גם גרע אלמנטים שונים כחלק מהחובות ולכן אין שינוי במחיר המקסימום.

תשומת לב המציעים כי במענה למכרז זה לא נדרשת הגשת הצעת מחיר.
הצעת מחיר תוגש רק במענה לפנייה הפרטנית שתועבר לזוכים בהתאם לתנאי המכרז.

	33. 
	4.17.9
	17
	יש להוריד את המילה לפחות. במשלחות המשרדיות יבצע המדריך בסה"כ 10 שעות הכנה לכל המסגרות החינוכיות שבאוטובוס, בתאום עם ראש המשלחת. במידה שמסגרות ירצו שעות מעבר לכך הם ירכשו במסגרת שירותים משלימים.
	מקובל – המילה לפחות תוסר. 

	34. 
	4.26.3
	27
	במקום ההגדרה של תוספת 20 ק"ג לחומרי הדרכה אנו מבקשים שיוגדר בדומה למוגדר בקול קורא 31/12.2021 סעיף 4.25.14 – 

"על הקבלן לאפשר לכל מדריך מזוודה נוספת במשקל עד 20 ק"ג או טרולי נוסף למטוס  (בנוסף למטען האישי שסוכם לכל חברי המשלחת) בעבור עזרי הדרכה למסע"
	מקובל. 

	35. 
	4.27.4
	28
	הכללת המע"מ פוגעת בשוויון שבין המדריכים השכירים לעצמאים ולפיכך יש להגדיר את המע"מ בנוסף לתעריף שנקבע
	הבקשה נדחית.  נקבע רף מינימום ברוטו שכולל את כל המרכיבים למעט נסיעות.
  

	36. 
	4.27.4
	29
	הכוכבית בסעיפי עלות יום/שעת הכנה נוסף מגדירה ש"הקבלן ובית הספר רשאים בעקבות משא ומתן, להסכים על מחיר נמוך יותר בשרותים המסומנים". אנו דורשים להוסיף את המדריך כצד למשא ומתן על התגמול לפעילות הכנה נוספת. 
	הבקשה נדחית. 

	37. 
	5.12.3 ב
	40
	המדריך אינו אחראי לביצוע מלא של תהליך ההכנה אלא רק ל-10 שעות שבתחום אחריותו. יש לעדכן את הניסוח.
	יתוקן - 
המדריך הישראלי יהיה אחראי לביצוע מלוא 10 שעות ההכנה שנדרש לקיים במסגרת תהליך ההכנה לקראת המסע וההדרכה במהלכו.

	38. 
	5.12.3 ט
	41
	מבקשים להוסיף כי ההחלטה על הגעה למפגשי ההכנה באופן עצמאי או בתחבורה ציבורית הינה של המדריך בלבד.
	הבקשה נדחית. מדובר במערכת היחסים בין הקבלן למדריך.

	39. 
	5.12.3 ט
	41
	במשלחות הממלכתיות, מזמנת מנהלת פולין את המדריכים ואת ראשי צוות הדרכה למפגשי הכנה וסיכום וזאת בנוסף לשעות ההכנה אותם מקיימים עם קבוצות ההדרכה. לפיכך נדרש לקבוע במכרז כי מפגשים אלו הינם חלק מ-10 שעות ההכנה המתוגמלות ונדרש לקבוע מי משלם החזר הוצאות עבור מפגשים אלו.
	יתוקן באופן הבא: 
במשלחות הממלכתיות המשרדיות, רשאי  מטה פולין לזמן את המדריכים למפגשי הכנה וסיכום וזאת בנוסף לשעות ההכנה אותם מקיימים עם קבוצות ההדרכה. 
מפגשים אלו הינם חלק מ-10 שעות היה וידרש מעבר, הגוף המזמין יישא בעלויות.

יובהר ששעות ההכנה הן 60 דקות נטו, לא יקוזזו שעות  ולא ניתן יהיה לדרוש תשלום בעבור "אובדן זמן", הכנות עצמאיות, שיחות טלפון  וכו'. 
הוצאות הנסיעה הנוספות, היה וידרשו מהמסגרת המזמינה, יהיו על פי עלות יום נסיעה בתחבורה ציבורית בהתאם למרחב הג"ג.

	40. 
	5.12.3 יג-3
	42
	יש להגדיר מהו הפיצוי עבור יציאה בטיסת ערב.  ההמלצה תשלום נוסף עבור חצי יום הדרכה
	הבקשה נדחית. מדובר במערכת היחסים בין הקבלן למדריך.

	41. 
	5.12.3 יד
	42
	שכר הולם למדריך פולין, בהתאם להיקף שעות העבודה ולכללי התשלום בהתאם לחוק שעות עבודה ומנוחה צריך להיות- 1,628 ₪ ליום הדרכה.
	הבקשה נדחית.


	42. 
	5.12.3 יד-3
	42
	מבקשים להגדיר תגמול לראש צוות הדרכה במשלחות ממלכתיות כערך 2 ימי הדרכה
	הבקשה נדחית. 

	43. 
	5.12.3 טז
	43
	מפנה לסעיף 5.28 שאיננו קיים במכרז
	הכוונה לסעיף 4.28 למכרז. 


	44. 
	10.6
	51
	מבקשים להוסיף למכרז, בנושא ביטוח מטען לנסיעות בחו"ל, כיסוי ביטוחי מלא (אובדן, גניבה ונזק) לאמצעי ההדרכה (טלפון נייד, אמצעי השמעה ומחשב לוח/מחשב נייד) שאותם לוקח המדריך.
	בסעיף הביטוח כולל כיסוי ל- מטען אישי.
הספק רשאי לבטח את כל הציוד שהוא שולח עם אנשי הצוות שלו.

	45. 
	11.5
	53
	יש להרחיב את הכיסוי לנושא קורונה גם למדריכים 
	בשיקול דעת המציעים האם להוסיף את ההרחבה הבאה אשר תחול על עובדיהם:
פוליסת נסיעות לחו"ל תכלול הרחבת קורונה לרבות קיצור או ביטול נסיעה עקב קורונה, מימון שהות משתתף שחלה בחו"ל לרבות מלווה ככל ונדרש, עד להחלמתו והמשך טיפול בארץ.

	46. 
	כללי
	כללי
	נדרש להגדיר את מנגנון הפיצוי עבור מדריך שנותר בפולין עקב המצאותו חיובי בבדיקת קורונה או עקב בידוד שהוטל עליו או על קבוצתו.
	הבקשה נדחית. מדובר במערכת היחסים בין הקבלן למדריך.

	47. 
	2.2.5
	4
	הדרישה ל 90 קבוצות במהלך 4 השנים האחרונות אינה מידתית ואף מוגזמת, בין היתר לאור העובדה שבשנתיים האחרונות כמעט ולא ניתן היה להוציא קבוצות מאורגנות לחו"ל ובטח שלא קבוצות נוער לפולין. דה פקטו הדרישה מתייחסת ל 90 קבוצות במשך שנתיים (2018-2019) וכפועל יוצא – מקטין את יכולת התחרות לחברות שעסקו והתמחו במתן שירותי הטסה ושירותי קרקע לקבוצות נוער לפולין. מבוקש לשנות את נוסח הסעיף כך שיתייחס ל 45 קבוצות לחו"ל במשך 4 שנים או לחילופין יותיר את הנוסח המקורי אך יוסיף דרישה חלופית ל 45 קבוצות לפולין ב 4 שנים האחרונות. 
	הוחלט לשנות את תנאי הסף באופן שניתן יהיה להציג את הניסיון במהלך 6 השנים האחרונות.
כמו כן, תתווסף חלופה להצגת ניסיון בארגון נסיעות של קבוצות לפולין המורכבות מ-12 איש לפחות, שכללו שירותי קרקע וטיסות עבור לפחות 60 קבוצות במהלך 6 השנים האחרונות.

	48. 
	4.14 ח'
	12-13
	הקבלן אינו יכול לתבוע את הביטוח היות והוא לא המבוטח. רק המבוטח רשאי לתבוע את הביטוח. במקרה זה עלות הטיפול צריכה לחול על המטופל המבוטח והוא צריך לתבוע את השבת הסכום מהביטוח
	השאלה אינה רלוונטית לסעיף.

	49. 
	4.15.10
	16
	יש להוסיף: "על חשבון המשרד"
	ראו מענה לשאלה 8 לעיל.

	50. 
	4.15.11
	16
	הבהרה – האם יש לקחת בחשבון תסריט של 63 משלמים? 
	תסריט שכזה  אינו צפוי.
משלחת מורכבת מ- 70 תלמידים לפחות, אליהם מוסיפים תגבור של מלווים בתשלום.
על כן, גם אם יש גריעה  של תלמיד יש עוד צוות נלווה בתשלום מעל התקן. 

	51. 
	4.15.13
	16
	יש להבהיר ולהוסיף - בכפוף לאישור חברת התעופה 
	מקובל להוסיף - בכפוף לאישור כתוב של חברת התעופה כי הדבר אינו מאושר וכי הסירוב אינו נובע מסיבות כלכליות, תוך פירוט הסיבות לסירוב. 

	52. 
	4.17.4
	17
	באחריות המזמין 
	הבקשה נדחית. 
הקבלן הוא זה שמספק שירותי קרקע ומאשרר מלונות ואתרים בהתאם לבקשת הגוף המזמין ולא להפך. 

	53. 
	4.17.9
	17
	עד 2 מפגשים 
	הבקשה נדחית. ראו הרחבה בסעיף 15.2.3 ט.

	54. 
	4.17.13
	18
	יש להבהיר שללא מימון הכרטיס מראש ו/או התייחסות המוסד (המזמין) לתשלום – הקבלן לא יחוייב לרכוש כרטיס טיסה עבור ההורה
	הבקשה נדחית. 
הגוף המזמין או הקבלן יחתימו הורים ויוודאו שהביטוח מכסה צורך שכזה בפרט בהיבט קורונה ורפואי .

	55. 
	4.17.15
	18
	ההסכמים עם קבלני וספקי המשנה הם בגדר סוד מסחרי ואין כל סיבה והיגיון להעבירם לידי המשרד. מבוקש למחוק את הסעיף
	הבקשה נדחית. 

	56. 
	4.21.5
	22
	בפרקטיקה לא ניתן להכניס ארוחה שנארזה על ידי צד ג'. המאבטחים דורשים להשליך את הארוחה לפח בגלל הטענה שהנוסע לא ארז את הארוחה בעצמו.
	יש לארוז בשקית שקופה ולא קרטון.

אם תהיה בעיה בעתיד, נבקש לספק את המצרכים בצוברים נפרדים לפי פרטי מזון לכל אוטובוס בנפרד והתלמידים יארזו לבד .



בכבוד רב,


אורנה מיטמיגר
                           
מנהלת אגף רכש מכרזים והתקשרויות
